যোরহাট
যোরহাট (অসমীয়া: যোৰহাট) অসমের যোরহাট জেলায় স্থিত একটি গুরুত্বপূর্ণ নগর। এটি অসমের রাজধানী গুয়াহাটি থেকে ৩১৮ কি.মি. পূর্বে অবস্থিত। অষ্টাদশ শতাব্দীতে টুংখুঙিয়া আহোম রাজবংশ যোরহাটে রাজধানী স্নানান্তর করেন। নগরটিকে অসমের সাংস্কৃতিক প্রাণকেন্দ্র বলা হয়। অসমের অন্যান্য স্থানের তুলনায় যোরহাটে সাক্ষরতার হার বেশি। লাচিত বরফুকন মৈদাম, টোকোলাই চা গবেষণা কেন্দ্র, অসম কৃষি বিশ্ববিদ্যালয় ও যোরহাট জিমখানা ক্লাব ইত্যাদি যোরহাটের অন্যতম পর্যটন স্থল।